b'\n_START_ARTICLE_\nLavo\xc4\x8dkin-Gorbunov-Gudkov LaGG-3\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je nastalo iz lovca LaGG-1 in je bilo v celoti izdelano iz lesa. Po zmogljivostih je bilo primerljivo z vsemi lovci iz konca tridesetih let 20. stoletja, torej \xc4\x8dasa, v katerem je nastajalo. Njegova posebno dobra lastnost pa je bila izjemna okretnost v zraku. Dejstvo, da je bilo izdelano iz lesa je pripomoglo k temu, da je bilo vzdr\xc5\xbeevanje tega letala na frontni \xc4\x8drti dokaj poceni in enostavno. Kljub dejstvu, da so letalo (od razli\xc4\x8dice LaGG-1 do LaGG-3) izdelovali le slabi dve leti (do za\xc4\x8detka leta 1942), je bil ta lovec v letu 1942 najbolj pogosto enosede\xc5\xbeno lovsko letalo Rde\xc4\x8de armade in je tudi po prihodu novih lovcev sodeloval v bojih do konca vojne. Iz njega je kasneje z vgradnjo radialnega motorja nastal legendarni Lavo\xc4\x8dkin La-5.\n_START_SECTION_\nUspehi letala\n_START_PARAGRAPH_\nHiter razvoj letalske industrije pa je poskrbel, da je latalo zastaralo \xc5\xa1e preden je dobro poseglo v boje na vzhodni fronti. K slabim rezultatom je pripomogel \xc5\xa1e slab pilotski kader, za kar je s svojimi \xc4\x8distkami v tridesetih letih 20. stoletja, poskrbel Stalin. Letalo se je kljub dejstvu, da je bilo od nem\xc5\xa1kih lovcev po\xc4\x8dasnej\xc5\xa1e, dobro dr\xc5\xbealo v zraku. Lesena konstrukcija je namre\xc4\x8d prenesla veliko po\xc5\xa1kodb preden je letalo strmoglavilo. Kljub vsemu je kratica LaGG med piloti dobila drug pomen in sicer lakirovanny garantirovanny grob (\xc2\xbbzagotovljena lakirana krsta\xc2\xab\xc2\xa0- \xd0\xbb\xd0\xb0\xd0\xba\xd0\xb8\xd1\x80\xd0\xbe\xd0\xb2\xd0\xb0\xd0\xbd\xd0\xbd\xd1\x8b\xd0\xb9 \xd0\xb3\xd0\xb0\xd1\x80\xd0\xb0\xd0\xbd\xd1\x82\xd0\xb8\xd1\x80\xd0\xbe\xd0\xb2\xd0\xb0\xd0\xbd\xd0\xbd\xd1\x8b\xd0\xb9 \xd0\xb3\xd1\x80\xd0\xbe\xd0\xb1).'